趙郡王施鬬綵法被薦女因爲說偈
作者：釋居簡
朝代：宋

paragraphs: 倚福修慧，深丹濃翠。
倚慧修福，砌錦層縠。
福慧兩全，衆彩明鮮。
紫不亂朱，縞不礙玄。
惟茜惟碧，參鱗差翼。
空王座上，一片如織。
善哉命婦，巧思精究。
勸化諸女，如出一手。
惟此命婦，諸善女人。
於壽域中，克康克寧。
女子有行，歸寧母家。
載殞淑身，發明心花。